

Številka: 430-1/2017-3

Datum: 14. 3. 2017

**RAZPISNA DOKUMENTACIJA ZA ODDAJO JAVNEGA NAROČILA MALE VREDNOSTI**

Številka javnega naročila: JN001907/2017-W01

Predmet javnega naročila: Sukcesivna dobava konvencionalnih in ekoloških živil za obdobje dveh let

# POVABILO K ODDAJI PONUDBE

## NAROČNIK

Naročnik **Osnovna šola Središče ob Dravi**, je na Portalu javnih naročil dne **15. 3. 2017** pod št. objave JN001907/2017-W01objavil obvestilo o javnem naročilu (v nadaljevanju javni razpis) po postopku oddaje naročil male vrednosti na podlagi 47. člena Zakona o javnem naročanju (Ur. list RS, št. 91/2015; v nadaljevanju ZJN-3) za sukcesivno dobavo konvencionalnih in ekoloških živil za potrebe kuhinje šole in vrtca.

## GOSPODARSKI SUBJEKT

Na javni razpis se lahko prijavijo pravne in/ali fizične osebe, ki izpolnjujejo pogoje za priznanje sposobnosti navedene v nadaljevanju te razpisne dokumentacije. V nadaljevanju se za gospodarskega subjekta uporablja izraz ponudnik.

V kolikor ponudnik nastopa s podizvajalci mora navesti, da bo pri izvedbi naročila sodeloval s podizvajalci. Ponudnik v razmerju do naročnika v celoti odgovarja za izvedbo prejetega naročila, ne glede na število podizvajalcev, ki jih bo navedel v svoji ponudbi.

Ponudbo lahko predloži tudi skupina ponudnikov (skupna ponudba). Ponudniki odgovarjajo naročniku neomejeno solidarno. Skupna ponudba mora biti pripravljena v skladu z navodili iz te razpisne dokumentacije.

**VABIMO VAS,**

da skladno z določili ZJN-3 in z navodili razpisne dokumentacije oddate svojo ponudbo.

Naročilo je razdeljeno na 11 **sklopov** (in podsklopi). **Sklopi in podsklopi so razvidni iz tabele v PRILOGI 2** ponudbene dokumentacije. Ponudnik lahko odda ponudbo za katerikoli sklop, za enega ali več. Za sklope se zahteva izpolnjevanje vseh pogojev in drugih zahtev, ki so navedeni v teh navodilih. Ostale zahteve naročnika (v drugih delih razpisne dokumentacije) morajo ponudniki izpolnjevati, kot so zapisane za posamezen sklop.

Naročnik bo na podlagi pogojev in meril, določenih v razpisni dokumentaciji, v sklopih, kjer je fiksnost cen štiriindvajset (24) mesecev, izbral najugodnejšega ponudnika, s katerim bo sklenil pogodbo, oziroma za posamezne skupine en (1) mesec (iz razloga sezonskega oblikovanja cen) od dneva sklenitve pogodbe, kar je v skladu s Pravilnikom o načinih valorizacije denarnih obveznosti, ki jih v večletnih pogodbah dogovarjajo pravne osebe javnega sektorja (Uradni list RS, št. 1/04).

Ponudbena dokumentacija mora biti pripravljena v skladu z določili tega povabila in z navodili za pripravo ponudbe navedenimi v tej razpisni dokumentaciji.

**KONTAKTNA OSEBA S STRANI NAROČNIKA:**

Naziv: **Osnovna šola Središče ob Dravi**

Sedež: **Slovenska cesta 22, 2277 Središče ob Dravi**

Pooblaščena oseba naročnika: **Jasna Munda**

Kontaktna oseba: **Silva Dovečer**

E-pošta: **os.sredisce-ob-dravi@guest.arnes.si**

TRR oz. IBAN: **01100-6000034555**

Matična številka: **5086426**

Davčna številka: **92129196**

Predstojnik naročnika:

mag. Jasna Munda prof. def., ravnateljica

# NAVODILO PONUDNIKOM ZA IZDELAVO PONUDBE

## PRAVNA PODLAGA

Javni razpis se bo izvedel, upoštevajoč naslednje predpise:

* Zakona o javnem naročanju – ZJN-3 (Ur. list RS, št. 91/2015); v nadaljevanju ZJN-3,
* Zakon o izvrševanju proračunov RS za leti 2016 in 2017 (ZIPRS1617, Ur. list RS št. 96/15)
* Zakon o pravnem varstvu v postopkih javnega naročanja (Uradni list RS, št. 43/11, 60/11 – ZTP-D, 63/13 in 90/14 – ZDU-1I; v nadaljevanju ZPVPJN),
* Zakona o javnih financah (ZJF; Ur. l. RS, št. 11/11 – UPB4, 14/13 – popr. 101/13, 55/15 – ZFisP in 96/15 – ZIPRS1617);
* Obligacijskega zakonika (OZ-UPB, Ur. l. RS, št. 97/2007);
* Pravilnika o postopkih za izvrševanje proračuna RS (Ur. l. RS št. 50/07, 114/07 – ZIPRS0809, 61/08, 99/09 – ZIPRS1011 in 3/13);
* Uredbe o zelenem javnem naročanju (Ur. l. RS, št. 102/11, 18/12, 24/12, 64/12, 2/13 in 89/14);
* Zakon o zdravstveni ustreznosti živil in izdelkov ter snov, ki prihajajo v stik z živili
* Uredbe Evropske unije za področje higiene živil;
* druga pozitivna zakonodaja, ki ureja področje javnih naročil, javnih financ in predmeta naročila.

Za oddajo tega naročila se v skladu 47. členom ZJN-3 izvede postopek naročila male vrednosti.

## POJASNILA IN SPREMEMBE RAZPISNE DOKUMENTACIJE

Morebitne spremembe in pojasnila razpisne dokumentacije bodo objavljena na portalu javnih naročil. Ponudnik lahko vprašanja, vezana na razpisno dokumentacijo, preko portala javnih naročil postavijo najkasneje do 27. 3. 2017 do 13. ure. Naročnik bo odgovore objavil najkasneje do 29. 3. 2017 . Pojasnila in spremembe so sestavni del razpisne dokumentacije in jih je treba upoštevati pri pripravi ponudbe.

Naročnik si pridružuje pravico spremeniti razpisno dokumentacijo na lastno pobudo ali kot odgovor na zahtevana pojasnila najkasneje **6 dni** (do vključno **27. 3. 2017)** pred iztekom roka za oddajo ponudb. V primeru večjih sprememb bo naročnik po potrebi podaljšal rok za oddajo ponudb. Po poteku roka za prejem ponudb naročnik ne sme več spreminjati ali dopolnjevati razpisne dokumentacije. Vse spremembe bodo objavljene na Portalu javnih naročil.

## NAČIN, MESTO IN ROK ODDAJE PONUDB

Naročnik določa za prevzemnika in hrambo ponudb **tajništvo šole** in sicer **poslovno sekretarko ga. Silvo Dovečer**.

Ponudba mora biti zaprta v ovojnici. Na ovojnici mora biti zapisano **»NE ODPIRAJ – PONUDBA JN001907/2017-W01 Konvencionalna in ekološka živila«.** Ponudnik lahko na ovojnico prilepi obrazec »OZNAČBA PONUDBE« (priloga B).

Za napačno označene ponudbe naročnik ne prevzema odgovornosti v primeru založitve.

Naročnik mora ponudbe prejeti osebno ali priporočeno po pošti, najkasneje **do 4. 4. 2017 do 11. ure na naslov Osnovna šola Središče ob Dravi, Slovenska cesta 22, 2277 Središče ob Dravi.**

Če je ponudba poslana po pošti se šteje za pravočasno, če prispe na naslov naročnika, do zgoraj navedenega datuma in ure.

Osebno se lahko ponudbe oddajo vsak delavnik od 8. do 14. ure

Ponudbe morajo ne glede na način dostave na zgoraj navedeni naslov prispeti do zgoraj navedenega roka, sicer se bodo štele za prepozne. Odgovornost za pravočasno prispetje ponudb je v celoti na strani ponudnika.

**Ponudbe ni mogoče oddati v elektronski obliki.**

**Vsi dokumenti ponudbe** naj bodo zloženi v mapi (celotna ponudbena dokumentacija). **Ponudba mora biti naročniku oddana tako, da posameznih listov oziroma prilog ni možno naknadno vložiti, odstraniti ali zamenjati brez vidne poškodbe listov oziroma pečata oziroma vrvice, …**

Ponudnik žigosa dokumente le v primeru, če posluje z žigom.

Izdelava ponudbe je strošek ponudnika. Ponudnik mora predati naročniku en (1) original ponudbe, ki mora biti pripravljen v skladu z Zakonom o javnem naročanju (ZJN-3).

## UMIK/SPREMEMBA/DOPOLNITEV PONUDBE

Ponudnik lahko do zaključka roka oddaje ponudbe ponudbo **umakne / spremeni / dopolni**, kar mora na ovojnici označiti na naslednji način: **“ NE ODPIRAJ – PONUDBA JN001907/2017-W01 Konvencionalna in ekološka živila” s pripisom “UMIK”, “SPREMEMBA” ali “DOPOLNITEV”,** glede na to ali gre za dopolnitev, umik ali spremembo že oddane ponudbe.

## NAČIN, MESTO IN ROK ODPIRANJA PONUDBE

Javno odpiranje ponudb bo **4. 4. 2017** **ob 12. uri**, na naslovu naročnika: **Osnovna šola Središče ob Dravi, Slovenska cesta 22, 2277 Središče ob Dravi.**

Predstavniki ponudnikov, ki želijo sodelovati pri javnem odpiranju ponudb, morajo imeti pisna pooblastila za zastopanje. Pooblastila ne potrebujejo predstavniki ponudnikov, ki so registrirani za zastopanje. Nepooblaščeni predstavniki ponudnikov ne morejo opravljati dejanj, ki pomenijo zastopanje pravne osebe.

Ponudba ponudnika ali morebiten umik/sprememba/dopolnitev ponudbe bo zavrnjena pred začetkom javnega odpiranja ponudb, če:

* ne bo oddana oziroma ne bo prispela na zgoraj navedeni naslov pravočasno (to je do datuma in ure, ki sta navedena),
* ne bo pravilno opremljena.

**Nepravočasne ponudbe ali nepravilno opremljene ponudbe bo naročnik izločil iz postopka odpiranja ponudb in jih neodprte vrnil gospodarskim subjektom.**

O odpiranju ponudb bo komisija sproti sestavljala zapisnik. Ponudnikom bo zapisnik poslan po e-pošti najkasneje v **5 (petih) delovnih dneh** po odpiranju ponudb.

## PONUDBENA DOKUMENTCIJA

Ponudbena dokumentacija mora vsebovati ustrezno izpolnjene obrazce in druge listine zahtevane v razpisni dokumentaciji v vrstnem redu kot so navedeni:

|  |  |  |
| --- | --- | --- |
| **Številka priloge** | **Naziv priloge** | **Navodila za izpolnjevanje obrazcev** |
| **PRILOGA 1** | Prijavni obrazec | Priložen obrazec ponudnik izpolni, podpiše in žigosa.  V primeru skupne ponudbe obrazec izpolni, podpiše in žigosa vsak partner v skupni ponudbi. |
| **PRILOGA 2**  **PRILOGA 2/1**  **PRILOGA 2/2**  **PRILOGA 2/3** | Ponudba  Predračunski obrazci za sklope, na katere se ponudnik prijavlja  Kopije veljavnih potrdil oz. certifikatov za ponujena ekološka živila | Priložen obrazec ponudnik izpolni, podpiše in žigosa.  V primeru skupne ponudbe obrazec izpolni le vodilni partner.  Ponudnik lahko samostojno ali v skupni ponudbi nastopa le v eni ponudbi, kot podizvajalec pa lahko nastopa v več ponudbah.  Ponudniki pri izpolnjevanju navedenih obrazcev ne smejo spreminjati opisa vrste blaga, ocenjene količine in enote mere.  Sestavni del ponudbenega obrazca so:   * natisnjeni, izpolnjeni, podpisani in žigosani predračunski obrazci za sklope, na katere se ponudnik prijavlja * kopije veljavnih certifikatov, ki dokazujejo ekološko kvaliteto ponujenih živil. Na kopijo certifikata zapiše zaporedno številko živila iz ponudbenega predračuna, na katerega se certifikat nanaša, ne velja za v primeru, da je ponudnik le distributer in ne proizvajalec: kopija veljavnega certifikata dobavitelja za distribucijo ekoloških živil, ki se glasi na njegovo ime; |
| **PRILOGA 3** | Udeležba podizvajalcev | Vse priložene priloge  (3, 3/1, 3/2, Izpolni, podpiše in žigosa.  V primeru skupne ponudbe obrazec izpolni le vodilni partner. |

Skladno s tretjim odstavkom 47. člena ZJN-3 lahko naročnik, v primeru dvoma o resničnosti ponudnikovih izjav, preveri obstoj in vsebino navedb v izjavi, s katero ponudnik ali podizvajalec izkaže izpolnjevanje zahtevanih pogojev. V takem primeru bo moral ponudnik

ali nominirani podizvajalec na zahtevo naročnika ali pooblaščenca naročnika predložiti:

|  |  |  |
| --- | --- | --- |
| **Številka priloge** | **Naziv priloge** | **Navodila za izpolnjevanje obrazcev** |
| **PRILOGA 4** | |  |  | | --- | --- | | Pooblastilo pravne osebe |  | | Priložen obrazec ponudnik izpolni, datira, podpiše in žigosa.  Obrazec izpolnijo vsi udeleženci v ponudbi (samostojni ponudnik, ponudnik v skupni ponudbi, vsi nominirani podizvajalci) |
| **PRILOGA 5** | Pooblastilo člana upravnega ali vodstvenega ali nadzornega organa oziroma pooblaščenca za zastopanje ali odločanje ali nadzor pri ponudniku ali podizvajalcu | Priložen obrazec izpolni vsak član upravnega ali vodstvenega ali nadzornega organa oziroma pooblaščenec za zastopanje ali odločanje ali nadzor ponudnika oziroma podizvajalca. |
| **PRILOGA 6** | **vzorec POGODBA** | Priložen obrazec se izpolni in vsaka stran podpiše in žigosa |

## JEZIK IN VREDNOST PONUDBE/ FIKSNOST CEN/ ROK PLAČILA

***Jezik***

Ponudbe in zahtevana dokazila morajo biti napisana v **SLOVENSKEM JEZIKU.**

Zaželeno je, da certifikate in potrdila za posamezna živila ponudnik predloži v slovenskem jeziku. V kolikor bo ponudnik predložil certifikate ali potrdila v tujem jeziku, naročnik pa bo ob pregledovanju in ocenjevanju ponudb menil, da je certifikat ali potrdilo, ki ne bo predložen v slovenskem jeziku, potrebno uradno prevesti v slovenski jezik, bo to zahteval od ponudnika in mu določil ustrezen rok. Stroški prevoda v celoti krije ponudnik sam.

***Vrednost ponudbe - ponudbena cena***

**Cena v ponudbi mora biti izražena v evrih (EUR) z vključenim davkom na dodano vrednost (na dve decimalni mesti natančno).** Ponudniki morajo vpisati v obrazce trenutno veljavne cene na trgu.

Cene morajo biti izračunane na zahtevano mersko enoto: kg, lit, kom,....

**Pri izračunu ponudbene vrednosti morajo ponudniki upoštevati vse elemente, ki vplivajo na izračun cene: cena živila ali izdelka, popust ali rabat, davek na dodano vrednost, ostale dajatve, prevozni stroški in fiksnost cen, ki jo ponujajo ipd.**

Pri oblikovanju cene ponudbe morajo ponudniki upoštevati, da je vsa dobava živil na naslov naročnik in sicer na lokacije (OŠ Središče ob Dravi, Slovenska cesta 22 in Vrtec Navihanček, Breg 41, Središče ob Dravi) in, ki so navedene v opisu predmeta, ki je sestavni del te razpisne dokumentacije.

***Fiksnost cen***

Naročnik zahteva fiksne cene za obdobje štiriindvajset (24) mesecev oziroma za posamezne skupine (4, 5 in 6) en (1) mesec (iz razloga sezonskega oblikovanja cen) od dneva sklenitve pogodbe, oziroma od začetka izvajanja javnega naročila, iz razloga sezonskega oblikovanja cen za živila v navedenem sklopu.

Po enem mesecu se bo cena za sklope št. 4, 5 in 6 lahko spremenila, na način kot je določeno v vzorcu pogodbe za predmetni sklop živil.

Naročnik od izbranih ponudnikov zahteva, če bodo prodajali živila, za katera bodo izbrani, po akcijskih oziroma nižjih cenah od cen iz ponudbenega predračuna ali da bi se cene živil tekom izvajanja naročila na trgu znižale, da ga o tem pisno obvestijo in mu dobavljajo živila po nižjih cenah.

Ponudbeni predračun se priloži ponudbi obvezno v tiskani obliki.

***Rok plačila***

Rok plačila je **30 dni** od izstavitve e-računa, e-račune pa dobavitelji izdajajo **zbirno 1 x mesečno,** in sicer 1 zbiren račun razčlenjen po odjemnih mestih naročnika(drugačnih opcij naročnik ne bo upošteval).

V skladu s 26. členom Zakona o opravljanju plačilnih storitev za proračunske uporabnike (Ur. list RS, št. 59/2010, 111/2013) mora dobavitelj javnega naročila porabljati UJP enotno vstopno oziroma izstopno točko za izmenjavo računov in spremljajočih dokumentov v elektronski obliki (v nadaljevanju e-Računi), ki jih izdajajo in prejemajo proračunski uporabniki (e-Račune morajo proračunski uporabniki prejemati in izdajati le prek UJP).

## VARIANTE PONUDB

Naročnik pri ocenjevanju ponudb ne bo upošteval variantnih ponudb.

## IZKLJUČITEV PONUDBE

Pri pregledu in ocenjevanju ponudb bo ponudba izključena kot nedopustna:

* če je ponudbo predložil ponudnik, za katerega obstajajo razlogi za izključitev in ne izpolnjuje pogojev za sodelovanje,
* če ponudba po opravljenem pregledu in morebitni dopolnitvi ponudbe v skladu z 89. členom ZJN-3 ni dopustna,
* če je pri ponudbi dokazano nedovoljeno dogovarjanje ali korupcija,
* če je ponudba neobičajno nizka,
* če cena ne presega zagotovljenih sredstev naročnika,
* če ni sestavljena po predpisih, ki urejajo javna naročila,
* če naročnik ugotovi, da je katerakoli od predloženih izjav neresnična, če ponudnik navaja neresnične ali zavajajoče podatke,
* če ponudnik ne izpolnjuje v celoti vseh pogojev in zahtev iz razpisne dokumentacije
* če pri preverjanju podatkov ESPD naročnik ugotovi, da je ponudni v enem od položajev, ki so navedeni v 75. členu ZJN-3.

## NEOBIČAJNO NIZKA CENA V PONUDBI

Naročnik bo ravnal v skladu s 86. členom ZJN-3.

## ROK VELJAVNOSTI PONUDB

Ponudbe morajo biti veljavne do vključno **30. 4. 2019** (štiriindvajset mesecev)). Izjema velja za razpisani **4. sklop : sadje, 5. sklop: južno sadje in 6. sklop: zelenjava kjer morajo biti cene iz ponudbenega predračuna fiksne 1 mesec – do 31. 5. 2017.**

## PREGLED IN PRESOJA PONUDB

Pri pregledu ponudb se presojajo le tiste listine in navedbe, ki so zahtevane v razpisni dokumentaciji. Glede predloženih listin in navedb (izjav) se od ponudnika lahko zahteva pojasnila ali dodatna (stvarna) dokazila o izpolnjevanju posameznih zahtev in pogojev iz razpisne dokumentacije. Popravki, dopolnitve, pojasnila in odprave računskih napak v ponudbi so dopustni le v okviru meja, določenih z zakonom ZJN-3.

Ponudbo se izloči, če ponudnik ne izpolnjuje pogojev za priznanje sposobnosti ali zahtev iz razpisne dokumentacije.

Ponudbo se izloči, če ponudnik v roku, ki ga določi naročnik, ne predloži zahtevanih pojasnil ali stvarnih dokazil ali predložena pojasnila in dokazila niso skladna z zahtevami iz razpisne dokumentacije.

Naročnik bo ponudnika, ki bo v ponudbi opredelil vse vrednosti po merilih, ne bo pa priložil ustreznih dokumentov, ki navedeno dokazujejo, pozval k dopolnitvi v ustreznem roku. V primeru, da ponudnik ponudbe ne bo ustrezno dopolnil, bo ponudba izločena.

Ponudbo se izloči kot neprimerno in zavajajočo, če se izkaže, da je ponudnik samovoljno spremenil naročnikovo specifikacijo naročila.

Naročnik si pridružuje pravico, da od ponudnika v fazi analize ponudb zahteva predstavitev posameznih ali vseh živil iz ponudbe in v ta namen zahteva deklaracije, proizvodne specifikacije ali vzorce živil. Ponudnik mora naročniku v primeru poziva k predstavitvi živil le-to omogočiti v roku največ dveh delovnih dni po prejemu poziva. Vzorci ponujenih živil morajo biti brezplačni.

V primeru, da se pri naročniku pojavi utemeljen sum, da je ponudnik predložil neresnično izjavo ali ponarejeno ali spremenjeno listino kot pravo, bo naročnik Državni revizijski komisiji za revizijo postopkov oddaje javnih naročil podal predlog za uvedbo postopka o prekršku iz pete točke prvega odstavka ali prve točke drugega odstavka 112. člena ZJN-3.

## USTAVITEV POSTOPKA, ZAVRNITEV VSEH PONUDB, ODSTOP OD IZVEDBE JAVNEGA NAROČILA

Naročnik lahko postopek javnega naročila ustavi, zavrne vse ponudbe ali odstopi od izvedbe javnega naročila v skladu z veljavno zakonodajo na področju javnega naročanja.

## ODLOČITEV O ODDAJI NAROČILA

Po opravljenem pregledu in oceni ponudb, po posameznih sklopih, podsklopih, bo naročnik odločil o oddaji predmetnega javnega naročila. Odločitev o oddaji javnega naročila bo objavljena na Portalu javnih naročilo skladno z 10. odstavkom 90. člena ZJN-3. Po poteku obdobja mirovanja, in s tem pravnomočnostjo obvestila o odločitvi o oddaji javnega naročila, bo naročnik z izbranimi ponudniki v posameznem sklopu sklenil pogodbe o dobavi živil. Izbrani ponudniki bodo morali pristopiti k podpisu pogodbe v roku, ki ga bo določil naročnik, v nasprotnem primeru se šteje, da odstopajo od svoje ponudbe in od podpisa pogodbe.

## DODATNA NAROČILA

Naročnik bo v primeru potrebe po živilih, ki niso navedena v tej razpisni dokumentaciji, pa bi jih naročnik tekom izvajanja naročila potreboval, dogovoril dobavo le-teh s ponudniki, ki jih bo izbral na tem javnem razpisu. V tem primeru bo naročnik s ponudniki dogovoril ceno takega živila in ga dodal na seznam. Maksimalno v višini 10 % predvidene pogodbene vrednosti posameznega sklopa.

V navedenem primeru vsi ostali pogoji, ki se nanašajo na izvedbo naročila, pogoje in dobavo veljajo iz že podpisane pogodbe.

## SKLENITEV POGODBE

Pogodbo bo z izbranimi ponudniki sklenil naročnik – Osnovna šola Središče ob Dravi. V skladu s šestim odstavkom 14. člena Zakona o integriteti in preprečevanju korupcije (Uradni list RS, št. 69/11 – uradno prečiščeno besedilo) je dolžan izbrani ponudnik na poziv naročnika le-temu, pred podpisom pogodbe, predložiti izjavo ali podatke o udeležbi fizičnih in pravnih oseb v lastništvu, vključno z udeležbo tihih družbenikov, ter o gospodarskih subjektih, za katere se glede na določbe zakona, ki ureja gospodarske družbe šteje, da so povezane družbe z izbranim ponudnikom. Če bo izbrani ponudnik predložil neresnično izjavo oziroma bo dal neresnične podatke o navedenih dejstvih, bo to imelo za posledico ničnost pogodbe.

## NAČIN VLOŽITVE REVIZIJSKEGA ZAHTEVKA

Na podlagi Zakona o pravnem varstvu v postopkih javnega naročanja (Uradni list RS, št. 43/11, 60/11-ZTP-D in 63/2013, v nadaljevanju: ZPVPJN) lahko zahtevek za revizijo vloži vsaka oseba, ki ima ali je imela interes za dodelitev naročila in ji je ali bi ji lahko z domnevno kršitvijo nastala škoda oziroma je zagovornik javnega interesa. Zahtevek za revizijo se vloži pisno ali ustno na zapisnik pri naročniku.

V skladu z ZPVPJN se lahko zahtevek za revizijo vloži v vseh stopnjah postopka oddaje javnega naročila in zoper vsako ravnanje naročnika, razen če zakon, ki ureja oddajo javnih naročil, ali ZPVPJN ne določa drugače.

Če se zahtevek za revizijo nanaša na vsebino objave, povabilo k oddaji ponudbe ali razpisno dokumentacijo, je dolžan vlagatelj ob vložitvi zahtevka za revizijo vplačati takso v višini 1.500,00 EUR na transakcijski račun št. SI56 0110 0100 0358 802, sklic 11 16110-7111290-XXXXXXLL (prvih šest številk je zaporedna številka objave na enotnem informacijskem portalu javnih naročil, ki jo ponudnik vpiše sam, zadnji dve številki pa pomenita oznako leta).

Zahtevek za revizijo mora biti sestavljen v skladu z določili 15. člena ZPVPJN. Vlagatelj mora zahtevku za revizijo priložiti potrdilo o plačilu takse. Zahtevek za revizijo se vloži v roku iz 25. člena ZPVPJN.

## OPIS PREDMETA JAVNEGA NAROČILA

Predmet javnega naročila je sukcesivna dobava konvencionalnih in ekoloških živil po sklopih za dve letno (24 mesecev) obdobje za potrebe šole in vrtca, v skladu s specifikacijami blaga in zahtevami naročnika, ki so del razpisne dokumentacije.

Naročnik je ob upoštevanju načela gospodarnosti predmet javnega naročila po tem postopku oblikoval v smiselno sklenjene celote (v nadaljnjem besedilu: sklope), tako, da jih je mogoče oddajati ločeno. Razpisani sklopi so opredeljeni v ponudbenem obrazcu v prilogi 2.

Količina živil, ki so predmet javnega naročila, predstavlja potrebe naročnika za obdobje 24 mesecev. Naročnik si pridružuje pravico do sprememb količin posameznih vrst prehrambnega blaga, navedenih v razpisni dokumentaciji, glede na spremembe potreb, na katere nima vpliva (povečanje ali zmanjšanje števila obrokov, otrok in drugih odjemalcev, pomanjkanje finančnih sredstev ipd.).

Ponudnik se zavezuje, da bo na pobudo naročnika zaradi zavrnitve določenega v ponudbi ponujenega živila s strani otrok pod enakimi pogoji zagotovil drugo istovrstno živilo po enaki ali nižji ceni na enoto mere, v nasprotnem primeru pa bo naročnik lahko, brez kakršne koli odgovornosti do dobavitelja, istovrstno blago kupoval pri drugem ponudniku.

Ponudniki se lahko prijavijo na enega ali več razpisanih sklopov. Pogoj je, da ponudnik, ki se prijavlja na določen sklop, ponudi vsa predvidena živila za posamezen sklop in izpolnjuje pogoje, ki jih je naročnik opredelil za vse sklope in še tiste, ki jih je posebej določil za posamezen sklop oz. z opisom živil v sklopu.

Zahteve glede kakovosti in dobavljive enote živil so opisane:

* v Priročniku z merili kakovosti za živila v vzgojno-izobraževalnih ustanovah, ki je dostopen na spletni strani Ministrstva za zdravje:

http://www.mz.gov.si/si/medijsko\_sredisce/novica/browse/2/article/698/5805/27ffce8a04/?tx\_ttnews%5Byear%5D=2008,

* v opisu posameznih živil v obrazcu »predračuna«, ki je na obrazcu »PRILOGA 2/1«

Predvidena količina, zahtevana kvaliteta in gramatura oz. volumen (dobavljiva enota) živil, ki jih bo naročnik naročal v okviru sklopa, je razvidna iz obrazca ponudbenega predračuna.

Naročnik želi, da ponudniki ponudijo:

* čim več živil, ki imajo enega od uradno priznanih, certificiranih znakov kvalitete (kakovosti),
* čim več ekološko pridelanih živil,
* čim več živil lokalnih pridelovalcev (predvsem sadje in zelenjavo) in proizvajalcev, da je prehrambna veriga čim krajša,
* čim več živil brez umetnih barvil oz. na splošno s čim manj aditivov;
* živila slovenskega porekla in živila, ki jih pridelujejo ali jih prodajajo kmetovalci in živila slovenskih proizvajalcev,
* živila, ki sodijo med varovalna živila in varujejo zdravje.

Ponudniki morajo pri pripravi ponudbe upoštevati, da bodo živila namenjena pripravi obrokov za otroke v šoli in vrtcu, pri katerih je zelo pomembno, da uživajo zdrava in kvalitetna živila, kar izhaja tudi iz Smernic zdravega prehranjevanja otrok v vzgojno izobraževalnih organizacijah in iz Nacionalnega programa prehranske politike v Republiki Sloveniji.

Pri sezonskem sadju in zelenjavi je zaželeno, da so ponujena živila lokalnih pridelovalcev, saj s tem živila zaradi skladiščenja in prevoza ne zgubijo na kvaliteti.

Izbrani ponudnik za posamezen sklop bo moral dostavljati živila pod pogoji in na način kot je določeno v razpisni dokumentaciji oziroma v okvirnem sporazumu.

## TEMELJNE OKOLJSKE ZAHTEVE ZA ŽIVILA

Kot naročnik zahtevamo da so živila je v skladu z veljavno Uredbo o zelenem javnem naročanju. Ponudnik mora zagotavljati zahteve, ki so opredeljene v 78. člen ZJN-3.

## ZAHTEVE ZA ŽIVILA S PODROČJA VARNE HRANE

Ponudnik mora za vse ponujena živila upoštevati v celotnem procesu proizvodnje, predelave, obdelave, pakiranja in prodaje živil, oziroma v delu, ki se nanaša na našo dejavnost, poslujemo v skladu z zahtevami HACCP sistema in da upoštevamo vse predpise, ki v Republiki Sloveniji urejajo področje živil in ravnanja z njimi.

Ponudnik mora tudi zagotavljati skladiščenje živil in skladiščne prostore, ki ustrezajo vsem veljavnim predpisom in HACCP sistemu in da so vsa živila skladiščena na način, da je ohranjena njihova kvaliteta in neoporečnost.

Ponudnik mora imeti za prevoz vseh živil na razpolago vozila, ki ustrezajo HACCP sistemu in ostalim veljavnim predpisom, ki urejajo področje živil in ravnanja z njimi v Republiki Sloveniji ter da bomo opravljali prevoz živil za potrebe naročnika samo s takimi vozili.

OŠ Središče ob Dravi, kot naročnik, bomo najmanj enkrat letno zahtevali dokazila s katerimi bo ponudnik potrjeval, da so dobavljena živila oziroma surovine zdravstveno ustrezne.

Če je ponudnik živil živalskega izvora mora zagotavljati le živila živalskega izvora, ki izhajajo iz objektov, ki so za izvajanje določene dejavnosti z veljavno odločbo odobreni s strani pristojnega organa (velja le za ponudnike živil živalskega izvora).

Kmetovalec poda lastno izjavo in z njo izjavlja, da v celotnem procesu pridelave, obdelave, skladiščenja in pri dostavi posluje skladno z načeli dobre proizvodne oziroma kmetijske prakse.

ZA KMETOVALCE:

Odločba o statusu kmeta. Namesto odločbe o statusu kmeta lahko ponudnik ponudbi priloži izpis iz registra kmetijskih gospodarstev.

ZA VSE NOSILCE ŽIVILSKE DEJAVNOSTI:

v skladu z drugim odstavkom 6. člena Uredbe [852/2004/ES](http://eur-lex.europa.eu/legal-content/SL/TXT/PDF/?uri=CELEX:02004R0852-20090420&qid=1421230947823&from=SL) o higieni živil, obvezno registrirati svoj živilski obrat, v katerem izvajajo katerekoli aktivnosti z živili.

Nosilci živilske dejavnosti morajo zagotoviti registracijo živilskega obrata v primerih, da opravljajo katero koli od naslednjih dejavnosti:

* primarno proizvodnja živil ali rejo živali namenjenih za proizvodnjo živil,
* izvajajo postopke povezane s primarno proizvodnjo (zbiranje mleka (t. i. vaške zbiralnice mleka)), odkup mleka (organizator odkupa mleka), zbiranje uplenjene divjadi (lovske zbiralnice),
* predelava, izdelava, priprava, obdelava, pakiranje, skladiščenje,
* uvoz,
* posredništvo,
* veleprodaja,
* maloprodaja (prodaja živil v prodajalni na drobno, na tržnici, na premični stojnici, internetno, po pošti, potujoča prodajalna, prodajni avtomat, gostinski obrati: restavracije, gostilne, okrepčevalnice, slaščičarne, kavarne, začasni gostinski obrati, turistične kmetije, priprava in dostava jedi (catering), institucionalni obrati prehrane (v bolnišnicah, šolah, vrtcih, zavodih, in domovih, vključno s prehrano pri organiziranem varstvu otrok), obrati za prehrano na delu ipd.,
* prevoz živil

DOKAZILO:

Odločba o registraciji objekta pri Upravi za varno hrano, veterinarstvo in varstvo rastlin. Izpis iz registra živilskih obratov.

## MAJHNE KOLIČINE

 Izjeme glede registracije veljajo za tiste obrate na področju primarne proizvodnje živil, ki dobavljajo majhne količine primarnih živil v skladu s [Pravilnikom o določitvi majhnih količin živil, pogojih za njihovo pridelavo ter o določitvi nekaterih odstopanj za obrate na področju živil živalskega izvora (Ur. list RS, št. 96/2014)](http://www.pisrs.si/Pis.web/pregledPredpisa?id=PRAV11900).

***Živila živalskega izvora:***

V to skupino obratov sodijo:

* obrati, ki pridelujejo surovo mleko: količina mleka ne sme presegati 10.000 litrov surovega mleka letno ali največ 30 litrov na dan;
* pridelava konzumnih jajc: količina jajc, ki jo dnevno proizvede jata do 350 nesnic;
* pridelava čebeljih pridelkov (med, med v satju, matični mleček, cvetni prah, propolis in vosek): majhna količina čebeljih pridelkov je vsa količina, proizvedena in namenjena neposredni oddaji na mestu pridelave končnemu potrošniku ali obratu prodaje na drobno, ki neposredno oskrbuje končnega potrošnika;
* akvakultura: majhna količina so vse morske ali sladkovodne živali, bodisi divje ali farmsko gojene, razen živih školjk, živih iglokožcev, živih plaščarjev in živih morskih polžev ter vseh sesalcev, plazilcev in žab: majhna količina ribiških proizvodov, vzrejenih v akvakulturi in namenjenih oddaji na mestu pridelave končnemu potrošniku ali obratu prodaje na drobno, ki neposredno oskrbuje končnega potrošnika, je 3000 kg letno;
* gospodarski ribolov: majhna količina ribiških proizvodov, ulovljenih s plovili za gospodarski ribolov in namenjenih oddaji na neposredno po ulovu (s plovila ali s pomola) končnemu potrošniku ali obratu prodaje na drobno, ki neposredno oskrbuje končnega potrošnika, ne sme presegati 50 kg ribiških proizvodov na dan.

***Živila rastlinskega izvora:***

Med primarna živila rastlinskega izvora, ki se jih lahko prideluje oziroma nabira v okviru majhnih količin, spadajo:

* žita (npr. pšenica, rž, pira, tritikala, koruza, ječmen, proso, oves in ajda),
* krompir,
* zelenjadnice (npr. zelje, cvetača, ohrovt, brokoli, solata, radič, špinača, motovilec, korenček, rdeča pesa, kumare, bučke, paradižnik, paprika, česen, čebula, por, šparglji in stročnice),
* sadje (npr. jabolka, hruške, kutina, nashi, granatno jabolko, breskve, nektarine, marelice, češnje, višnje, češplje, slive, orehi, lešniki, mandlji, kostanj, jagode, maline, ameriške borovnice, ribez, namizno grozdje, kivi, kaki in fige),
* oljnice in predivnice (npr. sončnice, oljna buča, oljna ogrščica, konoplja in lan)
* njivska zelišča (npr. bazilika, drobnjak, luštrek, majaron, melisa, origano, kamilica, ameriški slamnik rožmarin, sivka, šetraj in timijan),
* samonikli plodovi in zelišča.

Majhne količine primarnih živil rastlinskega izvora so vse količine, ki jih nosilec živilske dejavnosti pridela na največ:

* 1ha njiv ali ekstenzivnih sadovnjakov,
* 0,3ha rastlinjakov ali intenzivnih sadovnjakov z izjemo jagodičja (jagode, maline, ameriške borovnice, ribez in drugo jagodičje), kjer največja dovoljena površina pridelave ne sme presegati 0,15 ha.

Ne glede na zgoraj navedeno so majhne količine samoniklih plodov in zelišč nabrane količine, ki jih nosilec živilske dejavnosti v skladu s predpisi, ki urejajo nabiranje samoniklih plodov in zelišč, neposredno nabere in dobavi končnemu potrošniku ali obratom prodaje na drobno, ki neposredno oskrbujejo končnega potrošnika.

Majhnih količin primarnih živil rastlinskega izvora ni dovoljeno oddajati institucionalnim obratom javne prehrane (npr. šole, vrtci, bolnice, domovi za ostarele). Izjema so majhne količine živil rastlinskega izvora, ki jih institucionalni obrati javne prehrane pridelajo sami (npr. pridelava sadja in zelenjave na šolskih vrtovih in v sadovnjakih).

Majhne količine primarnih proizvodov rastlinskega izvora je dovoljeno oddajati samo v  ne predpakirani obliki.

## POGOJI NAROČANJA IN DOSTAVE

Naročnik bo živila naročal vsakodnevno po elektronski pošti, telefonu, faxu oziroma glede na dogovor s ponudnikom.

Ponudnik mora dostaviti blago na spodaj navedena odjemna mesta naročnika glede na dejanske potrebe naročnika (fco naročnik skladišče) do ure, ki jo bo določil naročnik:

* **Osnovna šola Središče ob Dravi, Slovenska cesta 22, Središče ob Dravi**
* **Vrtec Navihanček, Breg 41, Središče ob Dravi**

Ponudnik mora naročniku omogočiti tudi dostavo po posameznem komadu določenega živila.

***Odzivni čas***

Ponudnik mora naročniku dostavljati blago v roku 1 delovnega dneva od prejema naročila naročnika.

## PREVZEM ŽIVIL, REKLAMACIJE

Ob prevzemu določenega živila ali izdelka morata biti navzoča tako oseba s strani ponudnika, kot oseba s strani naročnika. Količine pripeljanih živil ali izdelkov (ki so bile naročene) se kontrolirajo sprotno na mestu dostave. Določena živila ali izdelki se komadno štejejo, sveže meso, mesni izdelki, sveže in suho sadje, sveža zelenjava, pa tehtajo (vse nepravilnosti in pomanjkljivosti se s takim načinom lahko rešujejo sprotno in ne konfliktno).

V primeru, da naročnikova oseba odgovorna za prevzemživil ali izdelkov ugotovi, da posamezno živilo ni zahtevane kvalitete (spremenjene organoleptične lastnosti) oziroma ni bilo naročeno, ga takoj zavrne z reklamacijskim zapisnikom. Ponudnik je dolžan nekvalitetno blago nadomestiti z novim blagom, v roku 3 ur od prejema pisne reklamacije.

V izjemnih primerih, pa mora biti vsak ponudnik kateregakoli živila ali izdelka sposoben pripeljati le tega v roku 2 ur na vnaprej dogovorjeno lokacijo.

Vsako dostavo kateregakoli živila ali izdelka mora spremljati dokument - dobavnica, na kateri mora biti jasno opisana ime dobavitelja, vrsta in količina živila, cena za posamezno živilo brez DDV, eventualni popust pri določenem živilu ali izdelku in končna cena posameznega živila ali izdelka v katero je vključen DDV. Na dobavnici mora biti naveden podatek o temperaturi dostavljenih živil in sicer za živila, ki to zahtevajo (meso in mesni izdelki in zamrznjena živila ter mlečni izdelki).

## DEKLARACIJE

Ponudnik mora za vsako ponujeno živilo na zahtevo naročnika tekom trajanja pogodbe predložiti deklaracijo ali specifikacijo ali interno izjavo, da živilo ustreza kakovostnim zahtevam naročnika. Vsak zgoraj navedeni dokument, mora biti žigosan in podpisan s strani pooblaščene oziroma odgovorne osebe ponudnika.

## VZORCI ŽIVIL

Naročnik si pridržuje pravico od vsakega posameznega ponudnika kadarkoli v času od odpiranja ponudb do izdaje obvestil o izbiri ponudnikov, zahtevati brezplačno dostavo vzorcev posameznega živila ali izdelka. Naročnik si pridržuje pravico od vsakega izbranega ponudnika, zahtevati vzorce posameznega živila ali izdelka tudi kadarkoli v času trajanja pogodbenega razmerja.

Glede na naravo živila ali izdelka se bo naročnik z vsakim posameznim ponudnikom dogovoril o roku vračanja vzorcev.

## ZAMENJAVE ŽIVIL IN ENAKOVREDNA ŽIVILA

Zamenjava naročenega živila z drugim (tekom izvajanja naročila) ni dovoljena, razen v primeru da naročenega živila ni na tržišču in se je ponudnik predhodno dogovoril z naročnikom za dostavo »enakovrednega« živila po nespremenjeni ceni.

Navedbo »enakovredno« je naročnik uporabil tudi pri posameznih opisih živil. Ponudniki lahko v teh primerih ponudijo tudi enakovredna živila drugega proizvajalca ali druge blagovne znamke (drugačno trgovsko ime živila), vendar pa morajo ta živila po kvaliteti, lastnostih, uporabi v celoti ustrezati razpisanim živilom.

**Naročnik si pridržuje pravico, da blago naroča po komadih in ni dolžan prevzeti transportnega pakiranja.**

## SPLOŠNA SPOSOBNOST

Splošna sposobnost ponudnika se bo za izbrane ponudnike preverjala preko ESPD.

**DODATNA DOKAZILA za izbrane ponudnike, se bodo zahtevala naknadno:**

Obvestilo registraciji živilskega obrata na UVHVVR (fotokopija)

Odločbo o registraciji objekta pri Veterinarski Upravi RS (samo za ponudnike živalskega izvora - fotokopija)

Ponudbo ponudnika, ki ne bo izpolnjeval pogojev za priznanje sposobnosti, bo naročnik izločil.

# MERILA IN NAČIN OCENJEVANJA PONUDB

Za izbor najugodnejšega ponudnika bo uporabljeno naslednjo merilo: **ekonomska najugodnejša cena.**

**Merila za izbor:**

* **ponudbena vrednost: do 90 točk**
* **več živil z višjo kakovostjo: do 10 točk**

Največje število točk je 100.

**Merilo »Ponudbena vrednost«:**

Naročnik bo točkoval skupno ponudbeno vrednost za ocenjeno količino z DDV do največ 90 točk, in sicer na način, da bo najugodnejši ponudnik dobil najvišje število točk, to je 90 točk, vsak naslednji pa glede na najcenejšo ponudbo sorazmerno manjše število točk.

Število točk za konkretnega ponudnika se določi po enačbi:

ŠTp = (Px / Pi) x 90, pri čemer je:

ŠTp= število točk, ki jih dobi ponudnik

Px = najnižja ponudbena vrednost

Pi = ponudbena vrednost obravnavanega ponudnika

**Merilo »Več živil z višjo kakovostjo«:**

Naročnik bo dodatno točkoval ponudbe ponudnikov, ki bodo ponudili živila z višjo kakovostjo in **zanje predložili potrdila**

**Način dokazovanja: Ponudnik mora v obrazcu »PRILOGA 2/1« označiti, katera živila so višje kakovostjo in kateri znak višje kakovosti posedujejo, zanje je potrebno predložiti navedena potrdila.**

Število točk za konkretnega ponudnika se določi po enačbi:

ŠTp = (ŠTe / ŠTž) x 10, pri čemer je:

ŠTp = število točk, ki jih dobi ponudnik,

ŠTe = število ponujenih vrst živil z višjo kakovostjo ponudnika,

ŠTž = število vseh razpisanih vrst živil v sklopu.

**EVROPSKE SHEME KAKOVOSTI,** ki so predpisane z evropskimi uredbami:

* zaščitena označba porekla,
* zaščitena geografska označba
* zajamčena tradicionalna posebnost

**NACIONALNE SHEME KAKOVOSTI** so predpisane z Zakonom o kmetijstvu:

* označba višje kakovosti
* dobrote z naših kmetij
* integrirana pridelava
* izbrana kakovost

**PRIVATNE SHEME** živil z višjo kakovostjo:

* pridelano/proizvedeno brez GSO
* biodinamično kmetovanje (DEMETER)
* BIODAR
* GFSI (Global G.A.P, IFS, BRC, SQF, GlobalGAP, CanadaGap, FSSC 22000, Global Aquaculture Alliance, GRMS, Primus GFS)

NAROČNIK ZAHTEVA VIŠJO KAKOVOST ŽIVIL SKLADNO S PRIPOROČILI ZA JAVNO NAROČANJE (Uredbe sveta ES)

1. Ponudi živilo, pri katerem pri reji živali ni bila uporabljena krma z gensko spremenjenimi organizmi v nadaljevanju »GSO« (velja za živila iz sklopov: Mleko in mlečni izdelki, meso in mesni izdelki, ribe)
2. Ponudi živilo v katerem niso uporabljeni aditivi, ki pa so sicer v skladu z Uredbo Komisije(EU) št. 1129/2011 z dne 11. novembra o spremembi Priloge II k Uredbi (ES) št. 1333/2008 Evropskega parlamenta in Sveta z vzpostavitvijo seznama Unije aditivov za živila (UL št. 295 z dne 12. 11. 2011) dopustni (velja za živila iz skupin: mleko in mlečni izdelki, meso in mesni izdelki, ribji izdelki …)
3. Ponudi živilo iz prašičjega mesa, za izdelavo katerega je bilo uporabljeno prašičje meso, za katerega je bila ugotovljena sledljivost v skladu s Pravilnikom o označevanju in kategorizaciji svinjskega mesa (Ul. RS, št. 33/04, 10/05 in 45/08 –ZK me-1.)( velja za živila mesni izdelki)
4. Da ponudi živilo, za katerega je bil uporabljen slad, pri katerem niso bili uporabljeni karameli, ki pa so sicer v skladu z Uredbo Komisije (EU) št. 1129/2011, dopustni.
5. Ponudi živilo pri katerem niso uporabljene oziroma dodane snovi za obarvanost izdelka, ki pa so sicer v skladu z Uredbo Komisije (EU) št. 1129/2011z dne 11. novembra 2011 o spremembi Priloge II k Uredbi (ES) št. 1333/2008 evropskega parlamenta in Sveta z vzpostavitvijo seznama Unije aditivov za živila (Ul. RS št. 295 z dne 12. 11. 2011 str. 1 dopustne) (velja za živila kruh in pekovsko pecivo)
6. Ponudi jabolka kakovostnega razreda ekstra, ponudi hruške, breskve, nektarine, jagode, kivi, namizno grozdje, agrumi I. kakovostnega razreda ali ekstra razreda in ponudi zeleno solato, papriko, paradižnik I. kakovostnega razreda in razreda ekstra (velja za živila: sadje, zelenjava, južno sadje).